Athol Trollip

Roland Athol Price Trollip (gebore 12 Maart 1964) is 'n Suid-Afrikaanse politikus en sedert Februarie 2022 'n lid van ActionSA. Hy was etlike jare lank 'n lid en leier van die Demokratiese Alliansie en was vanaf 18 Augustus 2016 tot 27 Augustus 2018 burgemeester van die Nelson Mandelabaai Metropolitaanse Munisipaliteit in die Oos-Kaap.

 Vroeë lewe 
Athol Trollip is op Bedford in die Oos-Kaap gebore waar hy ook skoolgegaan het. By Woodridge College het hy onderhoofseun geword en was hy kaptein van rugby, swem, waterpolo en branderplankry en lewensredding se eerste spanne. Hy is met Angela getroud en hulle het twee kinders, Roland en Kate. Trollip enters DA leader race, Besoek op 18 Maart 2007

 Loopbaan 
Trollip is in 1999 tot die Oos-Kaapse Provinsiale Wetgewer verkies nadat hy van 1995 as munisipale raadslid in die Amathole-distriksmunisipaliteit gedien het. Hy het in 2002 provinsiale leier geword toe hy die voormalige Nasionale Party provinsiale leier, Tertius Delport, naelskraap verslaan het. Trollip se oupa, ook Athol Trollip, was parlementslid vir die Verenigde Party vir Port Elizabeth-Sentraal in die 1950's’n Familieman met ’n tradisie van leierskap Beeld, 17 Januarie 2007 en sy vader, Douglas, was 'n afdelingsraadslid van die Smaldeel-afdelingsraad.

Op 11 Januarie 2007 het hy by 'n perskonferensie aangekondig dat hy vir die Demokratiese Alliansie se leierverkiesing in Mei sou staan. In Oktober 2011 het Lindiwe Mazibuko hom verslaan in die stryd om die DA se parlementêre leier te word. Times Live  Times Live 

Hy was die leier van die Demokratiese Alliansie in die Oos-Kaapprovinsie totdat hy op 6 Mei 2017 deur Nqaba Bhanga vervang is. "DA elects Nqaba Bhanga as E Cape's new leader", SABC Digital News, 6 Mei 2017.

Trollip is aangewys as burgemeester van Nelson Mandelabaai Metropolitaanse Munisipaliteit nadat hy die DA tot 'n oorwinning gelei het in die munisipale verkiesing op 3 Augustus 2016. DA's Athol Trollip officially elected mayor of Nelson Mandela Bay. URL besoek op 18 Augustus 2016. DA's Athol Trollip elected Nelson Mandela Bay mayor despite ANC disruptions . URL besoek op 20 Augustus 2016. Sy party het 57 van die 120 raadsetels gewen, vergeleke met die ANC se 50. 

Hy is op 27 Augustus 2018 na 'n mosie van wantroue uit hierdie amp verwyder en met Mongameli Bobani van die UDM vervang. Die politieke wiel draai en Bobani is sélf op 5 Desember 2019 deur middel van 'n mosie van wantroue uit sy amp as burgemeester verwyder. Trollip bedank ook hierdie dag "finaal" uit die politiek.

Hy het by Herman Mashaba se "Action SA" politieke party aangesluit op 9 Februarie 2022, en is dadelik die pos van provinsiale voorsitter van ActionSA in die Oos-Kaap aangebied.

 Verwysings 

Kategorie:Suid-Afrikaanse burgemeesters
Kategorie:Suid-Afrikaanse opposisieleiers
Kategorie:Lede van die Nasionale Vergadering van Suid-Afrika
Kategorie:Politici van die Demokratiese Alliansie
Kategorie:Port Elizabeth
Kategorie:Geboortes in 1964
Kategorie:Lewende mense